CELEX: 22013D0289
Language: mt
Date: 2013-05-29 00:00:00
Title: 2013/289/UE: Deċiżjoni Nru 2/2013 tal-Kumitat tal-Ambaxxaturi AKP-UE tad- 29 ta' Mejju 2013 li taħtar membri tal-Bord Eżekuttiv taċ-Ċentru Tekniku ta' Kooperazzjoni Agrikola u Rurali (ĊTA)

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 163/30
            
         DEĊIŻJONI Nru 2/2013 TAL-KUMITAT TAL-AMBAXXATURI AKP-UE
   tad-29 ta' Mejju 2013
   li taħtar membri tal-Bord Eżekuttiv taċ-Ċentru Tekniku ta' Kooperazzjoni Agrikola u Rurali (ĊTA)
   (2013/289/UE)
   IL-KUMITAT TAL-AMBAXXATURI AKP-UE,
   Wara li kkunsidra l-Ftehim ta' sħubija bejn il-membri tal-grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) u t-tieni darba f’Ouagadougou fit-22 ta’ Ġunju 2010 (3), u partikolarment l-Artikolu 3(5) tal-Anness III tiegħu;
   Wara li kkunsidra d-Deċiżjoni Nru 4/2006 tal-Kumitat tal-Ambaxxaturi AKP-UE tas-27 ta' Settembru 2006 dwar l-Istatuti u r-regoli ta' proċedura taċ-Ċentru Tekniku ta' Kooperazzjoni Agrikola u Rurali (ĊTA), (4) u b'mod partikolari l-Artikolu 4(3) tagħha;
   Billi:
   
               (1)
            
            
               Il-mandat tal-membri attwali tal-Bord Eżekuttiv taċ-Ċentru Tekniku ta' Kooperazzjoni Agrikola u Rurali, li l-kompożizzjoni tiegħu ġiet emendata bid-Deċiżjoni Nru 2/2011 tal-Kumitat tal-Ambaxxaturi AKP-UE (5), jiskadi fil-21 ta' Mejju 2013.
            
         
               (2)
            
            
               Għalhekk, huwa meħtieġ li tittieħed deċiżjoni ġdida,
            
         IDDEĊIEDA KIF ĠEJ:
   Artikolu 1
   Il-mandat tal-membri attwali tal-Bord Eżekuttiv taċ-Ċentru Tekniku ta' Kooperazzjoni Agrikola u Rurali huwa estiż għal perijodu ta' tliet xhur, li ser jintemm fil-21 ta' Awwissu 2013.
   Il-Bord Eżekuttiv taċ-ĊTA huwa għalhekk magħmul minn:
   
               —
            
            
               Dr Daoussa BICHARA CHERIF (iċ-Ċad)
            
         
               —
            
            
               Is-Sur Kahijoro KAHUURE (in-Namibja)
            
         
               —
            
            
               Dr Faletoi Suavi TUILAEPA (is-Samoa)
            
         
               —
            
            
               Prof. Raul BRUNO DE SOUSA (il-Portugall)
            
         
               —
            
            
               Prof. Eric TOLLENS (il-Belġju)
            
         
               —
            
            
               Is-Sur Edwin Anthony VOS (il-Pajjiżi l-Baxxi)
            
         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, id-29 ta’ Mejju 2013.
      
         
            Għall-Kumitat tal-Ambaxxaturi AKP-UE
         
         
            Il-President
         
         S. O. OUTLULE
      
   
   
      (1)  ĠU L 317, 15.12.2000, p. 3.
   
      (2)  Ftehim li jemenda l-ftehim ta' sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (ĠU L 209, 11.8.2005, p. 27).
   
      (3)  Ftehim li jemenda għat-tieni darba l-ftehim ta' sħubija bejn il-Membri tal-grupp ta' stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-istati Membri tagħha min-naħa l-oħra, iffirmat f'Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).
   
      (4)  ĠU L 350, 12.12.2006, p. 10.
   
      (5)  ĠU L 110, 29.4.2011, p. 35.